ביה"ח שערי צדק | צילום: חדשות 2

בן 29 תושב ענאתה שבמזרח ירושלים נעצר היום (ראשון) בחשד לביצוע אונס במטופלת בבית החולים שערי צדק בעיר. מעצרו של הגבר, שנחשד גם בגניבת מכשיר סלולרי ומספר פריטים ממרכול בדרום העיר, הוארך היום ע"י בית משפט השלום בירושלים.

לעדכונים נוספים ושליחת הסיפורים שלכם - היכנסו לחדשות 2 בפייסבוק

במשטרה נפתחה חקירה בעקבות דיווח שהתקבל מקב"ט בית החולים בעיר לפיו צעיר נכנס לבית החולים, גנב מכשיר סלולרי וביצע מעשה אינוס ביולדת לאחר שהתחזה לרופא. החקירה הובילה לאיתור זהותו של החשוד ומעצרו אתמול.

החשוד, העובד במרכול בדרום העיר, נכנס למרכול אחר, גנב מספר פריטים ומשהבחין הבעלים במעשיו השליך את הפריטים שגנב ונמלט. בהמשך נכנס לבית החולים גנב מכשיר סלולרי ונכנס לאחת המחלקות. שם הבחין במטופלת השוכבת בחדרה, אנס אותה ונמלט.

מבית החולים "שערי צדק" נמסר בתגובה כי "מדובר במעשה מגונה ולא אונס. שערי צדק מקיים תחקיר יסודי כיצד הערים המתחזה על איש הבטחון בכניסה למחלקה וננקטו אמצעים למניעת ארועים דומים. כזכור שערי צדק דיווח מידית למשטרה והביא לזיהוי המתחזה באמצעות מצלמות האבטחה, עובדה שהביאה ללכידתו על ידי המשטרה סמוך לבצוע העברה".